Han startet sin karriere i avisa i 1963 og var her frem til han ble ansatt i NRK i 1968. Han startet i NRK Radio og arbeidet under denne tiden som reporter og programleder. I 1973 ble han ansatt i nyhets- og aktualitetsavdelingen i fjernsynet. Han var utenriksreporter i fjernsynet og var utstasjonert i Singapore som en av NRKs to Asia-korrespondenter i perioden (1983–1987). Han har reist på oppdrag for NRK i mange konfliktområder, blant annet under krigene i det tidligere Jugoslavia (1992–1995), samt til andre konfliktområder.